nvidia/miracl-vision huggingface dataset:
इलेक्ट्रॉन दाता

इलेक्ट्रॉन दाता (electron donor) ऐसा रासायनिक तत्व या रासायनिक यौगिक होता है जो किसी अन्य तत्त्व या यौगिक को अपने इलेक्ट्रॉन देता है। यह एक अपचायक (reducing agent) होता है जो इलेक्ट्रॉन देकर स्वयं ऑक्सीकरित हो जाता है। किसी इलेक्ट्रॉन दाता की दान-शक्ति उसकी आयनन ऊर्जा (ionization potential) पर निर्भर करती है। जीवविज्ञान में इलेक्ट्रॉन दाता कोशिकीय श्वसन की प्रक्रिया में इलेक्ट्रॉन का दान करते हैं जिस से ऊर्जा उत्पन्न होती है। इस इलेक्ट्रॉन परिवहन क्रम की प्रक्रिया में इलेक्ट्रॉन दाता ऑक्सीकरित और इलेक्ट्रॉन ग्राही अपचायित हो जाता है।
अनॉक्सी ग्लाइको अपघटन

सीमित ऑक्सीजन की उपस्थिति में ग्लूकोज का लैक्टेट में परिवर्तन, अनॉक्सी ग्लाइको अपघटन (Anaerobic glycolysis) कहलाता है। छोटे किन्तु सघन व्यायाम के समय ऊर्जा उत्पन्न करने का अनॉक्सी ग्लाइको अपघटन ही एकमात्र विधि है, जिसके द्वारा १० सेकेण्ड से लेकर २ मिनट तक ऊर्जा मिल सकती है।
जनन कोशिका

जीव विज्ञान में जनन कोशिका (germ cell) किसी लैंगिक प्रजनन करने वाले जीव की ऐसी कोई भी कोशिका होती है जिस से युग्मक (गैमीट) उत्पन्न हो सके। यह कोशिकाएँ मियोसिस (अर्धसूत्रीविभाजन) की कोशिका विभाजन प्रक्रिया द्वारा बनती हैं, जिसमें गुणसूत्रों (क्रोमोसोमों) की संख्या आधी हो जाती है। प्रजनन में जब नर और मादा की जनन कोशिकाओं का विलय होता है जो यह संख्या फिर से पूरी हो जाती है।
अंतर्बीजाणु

अंतर्बीजाणु (endospore) फ़र्मीक्यूटीस संघ की कुछ बैक्टीरिया जातियों द्वारा बनाया जाने वाला एक कठोर व निष्क्रय ढांचा होता है। हालांकि इसका नाम और रूप बीजाणु व बीज से मिलता है, यह प्रजनन से असम्बन्धित है। यह किसी बैक्टीरिया कोशिका का प्रतिकूल परिस्थितियों में स्वयं को सिकोड़कर व अपनी अधिकांश जीव-प्रक्रियाओं को बहुत धीमा कर के या रोककर बनाया गया रूप होता है। इस रूप में बैक्टीरिया बहुत लम्बे काल तक अंतर्बीजाणु बना रह सकता है और परिस्थितियाँ सुधरने पर पुनः सक्रीय हो जाता है। यह अंतर्बीजाणु अवस्था अक्सर पोषक तत्वों, जल या आहार के आभाव में देखी जाती है। अंतर्बीजाणु रूप में बैक्टीरिया कभी-कभी शताब्दियों तक बचा रह सकता है। कई वैज्ञानिकों ने 10,000 वर्षों से अधिक आयु के अंतर्बीजाणुओं के पुनः सक्रीय हो जाने की ख़बर दी है और दसियों लाख वर्ष से निष्क्रय अंतर्बीजाणु के सक्रीय हो जाने के दावे भी मिले हैं। एक समाचार के अनुसार नमक क्रिस्टलों में मिले बैसिलस मैरिसमोरटुई (Bacillus marismortui) के 25 करोड़ वर्ष पुराने अंतर्बीजाणु मिले हैं जो अभी भी जीवित हैं। अधिकांश बैक्टीरिया स्वयं को अंतर्बीजाणु बनाने में सक्षम नहीं हैं। बैसिलस ऐसे बैक्टीरिया का उदाहरण है जिसमें यह क्षमता है। अंतर्बीजाणुओं का अध्ययन करने पर इनमें बैक्टीरिया का डी॰ऍन॰ए॰, राइबोसोम और डिपिकोलिनिक अम्ल मिलता है। वैज्ञानिकों का मानना है कि डिपिकोलिनिक अम्ल बैक्टीरिया को निष्क्रय अवस्था में रखने के लिए सहायक है और अंतर्बीजाणुओं में लगभग 10% भार इसी अम्ल का होता है।
२०१८ एशिया कप

२०१८ एशिया कप, सितंबर 2018 में संयुक्त अरब अमीरात में आयोजित होने वाला एक दिवसीय अंतर्राष्ट्रीय (ओडीआई) क्रिकेट प्रतिस्पर्धा थी। यह एशिया कप का 14वां संस्करण था और 1984 और 1995 के बाद तीसरी बार संयुक्त अरब अमीरात में आयोजित किया गया। भारत इसके पूर्व संस्करण का विजेता रहा था। भारत मौजूदा चैंपियन था, और फाइनल में बांग्लादेश को तीन विकेट से हराकर अपना खिताब बरकरार रखा है। पोर्ट ऑफ स्पेन में 2013 वेस्टइंडीज ट्राई सीरीज़ (सेल्कॉन मोबाइल कप) में भारत की आखिरी जीत के बाद से यह 5 साल बाद भारत की पहली एक दिवसीय अंतर्राष्ट्रीय टूर्नामेंट जीत थी। प्रारंभ में, यह प्रतिस्पर्धा भारत में आयोजित किया जाना था। लेकिन भारत और पाकिस्तान के बीच चल रहे राजनीतिक तनावों के चलते इसे संयुक्त अरब अमीरात में स्थानातंरित कर दिया गया। 29 अक्टूबर 2015 को सिंगापुर में एशियाई क्रिकेट परिषद (एसीसी) की बैठक के बाद, भारतीय क्रिकेट नियंत्रण बोर्ड (बीसीसीआई) के सचिव ने कहा कि प्रतिस्पर्धा का 2018 संस्करण भारत में आयोजित किया जाएगा। अगस्त 2017 में बीसीसीआई ने 2017 एसीसी अंडर-19 एशिया कप के मलेशिया में स्थानांतरित होने के बाद, इस प्रतिस्पर्धा की मेजबानी करने के लिए सरकारी मंजूरी मांगी थी। अप्रैल 2018 में, अबू धाबी के राजकुमार मोहम्मद बिन जयद अल नहयान ने, पाकिस्तान की भागीदारी सुनिश्चित करने के लिये बीसीसीआई और एसीसी के सामने अबू धाबी में प्रतिस्पर्धा कराने का विचार रखा। पाकिस्तान अप्रैल में, प्रतिस्पर्धा से पहले 2018 एसीसी इमर्जिंग टीम एशिया कप की मेजबानी करने वाला था। लेकिन एशिया कप के संयुक्त अरब अमीरात में स्थानातंरित होने के बाद, इमर्जिंग टीम एशिया कप दिसंबर 2018 तक के लिये स्थगित कर दिया गया, जिसमें श्रीलंका, पाकिस्तान के साथ मिलकर प्रतिस्पर्धा का सह-आयोजन करेगा। कार्यक्रम और प्रारूप 24 जुलाई 2018 को घोषित किया गया था, जिसमें कुल छह टीम को तीन-तीन के दो समूहों में विभाजित किया गया था। प्रत्येक समूह की शीर्ष दो टीम प्रतिस्पर्धा के सुपर चार चरण में प्रवेश करे। इस चरण की शीर्ष दो टीम फाइनल में एक दूसरे के विरूध्द खेले। इस प्रतिस्पर्धा का पहला मैच बांग्लादेश और श्रीलंका के बीच दुबई अंतरराष्ट्रीय क्रिकेट स्टेडियम में खेला गया।
रानीबाग

निर्देशांक: 29.2865017°N 79.5419383°E रानीबाग हल्द्वानी नगर का एक आवासीय क्षेत्र और वार्ड है, जो नगर के केन्द्र से ८ किमी उत्तर में राष्ट्रीय राजमार्ग १०९ पर स्थित है। यह क्षेत्र हल्द्वानी नगर निगम की उत्तरी सीमा बनाता है। कहते हैं यहाँ पर मार्कण्डेय ॠषि ने तपस्या की थी। रानीबाग के समीप ही पुष्पभद्रा और गगार्ंचल नामक दो छोटी नदियों का संगम होता है। इस संगम के बाद ही यह नदी 'गौला' के नाम से जानी जाती है। गौला नदी के दाहिने तट पर चित्रेश्वर महादेव का मन्दिर है। यहाँ पर मकर संक्रान्ति के दिन बहुत बड़े मेले का आयोजन होता है, जिसे जिया रानी का मेला के नाम से जाना जाता है। रानीबाग से पहले इस स्थान का नाम चित्रशिला था। कहते हैं कत्यूरी राजा पृथवीपाल की पत्नी रानी जिया यहाँ चित्रेश्वर महादेव के दर्शन करने आई थी। वह बहुत सुन्दर थी। रुहेला सरदार उसपर आसक्त था। जैसे ही रानी नहाने के लिए गौला नदी में पहुँची, वैसे ही रुहेलों की सेना ने घेरा डाल दिया। रानी जिया शिव भक्त और सती महिला थी। उसने अपने ईष्ट का स्मरण किया और गौला नदी के पत्थरों में ही समा गई। रुहेलों ने उन्हें बहुत ढूँढ़ा परन्तु वे कहीं नहीं मिली। कहते हैं, उन्होंने अपने आपको अपने घाघरे में छिपा लिया था। वे उस घाघरे के आकार में ही शिला बन गई थीं। गौला नदी के किनारे आज भी एक ऐसी शिला है, जिसका आकार कुमाऊँनी घाघरे के समान हैं। उस शिला पर रंग-विरंगे पत्थर ऐसे लगते हैं - मानो किसी ने रंगीन घाघरा बिछा दिया हो। वह रंगीन शिला जिया रानी के स्मृति चिह्न माना जाता है। रानी जिया को यह स्थान बहुत प्यारा था। यहीं उसने अपना बाग लगाया था और यहीं उसने अपने जीवन की आखिरी सांस भी ली थी। वह सदा के लिए चली गई परन्तु उसने अपने गात पर रुहेलों का हाथ नहीं लगन् दिया था। तब से उस रानी की याद में यह स्थान रानीबाग के नाम से विख्यात है। १९वीं शताब्दी तक रानीबाग एक स्वतंत्र गाँव था, और 1901 में इसकी जनसंख्या लगभग 624 थी; उसी वर्ष इसे काठगोदाम के साथ जोड़कर नोटिफाइड एरिया घोषित कर दिया गया। काठगोदाम-रानीबाग 1942 तक स्वतंत्र नगर के रूप में उपस्थित रहा, जिसके बाद इसे हल्द्वानी नोटिफाइड एरिया के साथ जोड़कर नगर पालिका परिषद् हल्द्वानी-काठगोदाम का गठन किया गया। तब से ही रानीबाग हल्द्वानी नगर क्षेत्र का हिस्सा है। 80 के दशक में यहाँ हिन्दुस्तान मशीन टूल्स (एच. एम. टी.) की एक इकाई स्थापित की गई। 1982 में तत्कालीन उद्योग मन्त्री पंडित नारायण दत्त तिवारी ने रानीबाग एचएमटी की नींव रखी, और 1985 में तत्कालीन प्रधानमन्त्री राजीव गांधी ने इसका उद्घाटन किया था। रानीबाग से दो किलोमीटर जाने पर एक दोराहा है। दायीं ओर मुड़ने वाली सड़क भीमताल को जाती है। जब तक मोटर - मार्ग नहीं बना था, रानीबाग से भीमताल होकर अल्मोड़ा के लिए यही पैदल रास्ता था। वायीं ओर का राश्ता ज्योलीकोट की ओर मुड़ जाता है। ये दोनों रास्ते भुवाली में जाकर मिल जाते हैं। रानीबाग से सात किलोमीटर की दूरी पर 'दोगाँव' नामक एक ऐसा स्थान है जहाँ पर सैलानी ठण्डा पानी पसन्द करते हैं। यहाँ पर पहाड़ी फलों का ढेर लगा रहता है। पर्वतीय अंचल की पहली बयार का आनन्द यहीं से मिलना शुरु हो जाता है।
बाबा सरबंगी डेरा जयसिंहपुरा

इस संदेश के दिखलाई पड़ने के अन्य संभावित कारण:
अंस मेखला

अंश मेखला (pectoral girdle) : यह अक्षीय कंकाल व अग्र पाद (हाथ) को जोड़ने वाली मेखला होती है। वास्तविक में हमारा शरीर 2 कंकाली भागों में बटा हुआ है। पहला अक्षीय कंकाल और दूसरा है उपांगी कंकाल। उपांगी कंकाल - पादो की अस्थियां अपनी मेखला के साथ उपांगी कंकाल बनाती है। मेखला दो प्रकार की होती हैं, पहला होता है अंश मेखला और दूसरा होता है श्रोड़ी मेखला। अंश मेखला ऊपर की ओर होता है तो जाहिर सी बात है किया हाथों से जुड़ा होता है। जबकि श्रोड़ी मेखला नीचे की ओर कमर के पास स्थित होता है।
मीसोआर्कियाई महाकल्प

मीसोआर्कियाई महाकल्प (Mesoarchean era) पृथ्वी के भूवैज्ञानिक इतिहास में आर्कियाई इओन (Archean) का एक महाकल्प था, जो आज से 320 करोड़ (यानि 3.2 अरब) वर्ष पहले आरम्भ हुआ और 280 करोड़ (2.8 अरब) वर्ष पहले अंत हुआ। पृथ्वी पर पाये गये सबसे प्राचीन स्ट्रोमैटोलाइट जीवाश्म इसी युग में उत्पन्न हुए थे। पृथ्वी के वायुमण्डल में कार्बन डाईऑक्साइड की सान्द्रता वर्तमान से कुछ गुना अधिक थी जिस कारण ग्रीनहाउस प्रभाव अधिक शक्तिशाली था। सूरज आज की तुलना में 70% कम कांतिमान था, इसलिए इस ग्रीनहाउस उग्रता के बावजूद तापमान आज से ज़्यादा अधिक नहीं था। इस महाकल्प से पहले पेलियोआर्कियाई महाकल्प (Paleoarchean) चल रहा था और इसके बाद नियोआर्कियाई महाकल्प (Neoarchean) आरम्भ हुआ।
डा. आर. एन. कालरा

डा. आर. एन. कालरा (अंग्रेजी Dr. R. N. Kalra, पंजाबी ਡਾ. ਆਰ. ਐਨ. ਕਾਲਰਾ) (जन्म (11th अप्रैल 1949) भारतीय ह्रदय रोग चिकित्सक (अंग्रेजी Cardiologist) है जिन्होने भारत मे ह्रदय रोगो की चिकित्सा के प्रसार में योगदान दिया है। उन्होंने नि:शुल्क चिकित्सा कैम्पों एवं नि:शुल्क ओपीडी के जरिए पिछले 25 वर्षों में डेढ़ लाख से अधिक मरीजों का नि:शुल्क इलाज किया है। उन्हें हृदय रोगों की चिकित्सा के क्षेत्र में 30 वर्ष से अधिक का अनुभव है और उन्हें 1999 में पूर्वी—पश्चिमी दिल्ली में 1999 में प्रथम कैथ लैब (अंग्रेजी Cath lab)शुरू करने का श्रेय जाता है।  डा. कालरा ने 1990 में कालरा हास्पीटल एवं श्री राम कार्डियो थेरेसिक न्यूरोसाइंसेस सेंटर की स्थापना की। इस अस्पताल के जरिए वह उन मरीजों को निःशुल्क चिकित्सा प्रदान कर रहे हैं जो चिकित्सा का खर्च नहीं वहन कर सकते हैं। उन्होंने 1998 में सामुदायिक आउटरीच कार्यक्रम की शुरूआत की जिसका उद्देश्य जीवन शैली प्रबंधन, तनाव प्रबंधन और जीवन रक्षक उपायों के बारे में आम लोगों को प्रशिक्षण प्रदान करना है तथा देश भर में गरीब मरीजों को उनके घर के पास निःशुल्क चिकित्सा सेवा प्रदान करना है। उन्होंने अब तक 11 हजार से अधिक एंजियोग्राफी और 5 हजार से अधिक एंजियोप्लास्टी किया है, जो कि एक रेकार्ड है। आर एन कालरा का जन्म 11 अप्रैल, 1949 को अविभाजित भारत के पंजाब प्रांत के रेवाडी मे हुआ था। उनके पिता, स्वर्गीय तुलसी दास कालरा चमड़े के व्यावसायी थे और उनकी माता स्वर्गीय जमुना दास गृहणी थी। अच्छे व्यवसाय की तलाष में उनका परिवार 1967 में रेवाडी से दिल्ली आ गया। बचपन में आर एन कालरा को दिक्कतों का सामना करना पड़ा लेकिन आर्थिक दिक्कतों के बावजूद उन्होंने चिकित्सा में उच्च शिक्षा एवं प्रशिक्षण हासिल किया। उन्होंने अपनी प्राथमिक शिक्षा रेवाडी के हिन्दू हाई स्कूल से प्राप्त की। इसके बाद अपनी माध्यमिक शिक्षा रेवाडी के ही किशन लाल पब्लिक कॉलेज से प्राप्त की। उनकी गणित में रूचि थी लेकिन उनके पिताजी ने उन्हें मेडिकल की षिक्षा हासिल करने को कहा। अपने पिताजी की आज्ञा के अनुसार उन्होंने 1967 में हरियाणा के रोहतक स्थित मेडिकल कालेज से एमबीबीएस की डिग्री हासिल की। इसके बाद उन्होंने 1978 से दिल्ली विश्वविद्यालय से एमडी (मेडिसीन) की डिग्री ली। इसके बाद 2006 में ब्रिटेन के ग्लासगोव से रॉयल कॉलेज आफ फिजिशियंस आफ लंदन (एफआरसीपी) की प्रतिष्ठित उपाधि हासिल की। फिर उन्होंने 2012 में अमरीका के शिकागो से फेलो आफ द अमेरिकन कॉलेज आफ कार्डियोलॉजी (एफएसीसी) की उपाधि प्राप्त की। डा. कालरा नई दिल्ली के कीर्तिनगर स्थित कालरा हास्पीटल एवं श्री राम कार्डियो थेरेसिक न्यूरोसाइंसेस सेंटर (एसआरसीएनसी) के चिकित्सा निदेशक एवं मुख्य कार्यकारी अधिकारी (सीईओ) हैं। उन्होंने हृदय रोग चिकित्सक (कार्डियोलॉजिस्ट) के रूप में अपनी यात्रा की शुरूआत 1976 में की। उन्होंने आरंभ में गोविन्द बल्लभ पंत अस्ताल, नई दिल्ली सहित अनेक सरकारी अस्पतालों में कार्डियोलॉजिस्ट के रूप में काम किया। उन्होंने 1990 में कालरा हास्पीटल की स्थापना की। उस समय यह 25 बिस्तरों का हास्पीटल था जो अब बढ़कर 150 बिस्तरों का अस्पताल बन गया है। उन्होंने 11 हजार एंजियोग्राफी तथा 5000 से अधिक एंजियोप्लास्टी की। वह सर्वधर्म में विश्वास करते हैं और सभी धर्मों को आदर एवं सम्मान करते हैं। कालरा हास्पीटल में उन्होंने एक विशेष मंदिर की स्थापना की है जहां हर दिन धार्मिक कार्यक्रम होते हैं और जिनमें सभी धर्म के लोग हिस्सा लेते हैं। उनकी धर्मपत्नी संजिता कालरा कालरा हास्पीटल के प्रशासनिक एवं वित्तीय प्रबंधन की देखरेख करती है। उनका बड़ा पुत्र डा
कलाबद्ध लूप

कलाबद्ध लूप (phase-locked loop या phase lock loop / PLL) ऐसा परिपथ होता है जिससे उत्पन्न संकेत की कला एक इनपुट संकेत की कला के समान होती है। ये कई तरह के होते हैं किन्तु विशेष बात है कि इसमें एक निगेटिव फीडबैक लूप होता है जो इनपुट और आउटपुट सिगनल के कला को समान रखता है। एक सामान्य कलाबद्ध लूप के मुख्य अवयव सामने के चित्र में दिखाए गये हैं (कला संसूचक या कला तुलनित्र, वोल्टता नियंत्रित दोलक, लो-पास फिल्टर) ।
शेख इनायत अल्लाह कंबोह

शेख इनायत अल्लाह कंबोह (1608-1671) एक विद्वान, लेखक और इतिहासकार थे। वह मीर अब्दु-लाला, मुशकिन कलाम के पुत्र थे, जिसका शीर्षक उन्हें एक अच्छा लेखक भी दिखाता है।. शेख इनायत-अल्लाह कंबोह बड़े भाई और मोहम्मद सालेह कंबोह सलाफी के शिक्षक थे, जो शाहजहां की अदालत के प्रसिद्ध इतिहासकार और मुगल सम्राट औरंगजेब के शिक्षक थे।. 1671 ईस्वी में उनकी मृत्यु दिल्ली में हुई, और उनका मकबरा रेलवे मुख्यालय, लाहौर के पास एम्प्रेस रोड पर गुबंद कंबोहनवाला में स्थित है। इनायत-अल्लाह कंबोह ने मुगलों की सैन्य सेवा में अपना प्रारंभिक जीवन बिताया और शाहजहां के "मीर मुंशी" (इंस्पेक्टर जनरल) थे और 800 घोड़ों के मंसब थे। लेकिन वह सेवा की अवधि के बाद, वह दुनिया से सेवानिवृत्त हुए और दिल्ली में सूफी कुतुब-उद-दीन बख्तियार काकी के पवित्र मजार के पास रहते थे।  अपने भाई मोहम्मद सालेह की तरह, इनायत-अल्लाह को एक पूर्ण हिंदी गायक भी कहा जाता है।
इब्न हज़्म

अबू मुहम्मद 'अली इब्न अहमद इब्न सईद इब्न हज़्म (अरबी: أبو محمد علي بن احمد بن سعيد بن حزم); कभी-कभी अल-अंदलूसी अल-़जाहिरी के रूप में भी जाने जाते हैं; 7 नवंबर, 994 - 15 अगस्त, 1064 (456 हिजरी ) एक अन्दलूसी कवि, पॉलिमथ, इतिहासकार, न्यायवादी, दार्शनिक, और धर्मविज्ञानी थे, जो वर्तमान में स्पेन के कॉर्डोबा में पैदा हुए थे।
इण्डियन यूनियन मुस्लिम लीग

(see below) इण्डियन यूनियन मुस्लिम लीग (आईयूएमएल), सामान्य तौर पर मुस्लिम लीग नाम से मशहूर, भारत की एक राजनैतिक पार्टी है जिसे भारतीय चुनाव आयोग ने केरल राज्य के दल के रूप में मान्यता दे रखी है। इण्डियन यूनियन मुस्लिम लीग का गठन तो १० मार्च १९४८ को हुआ परन्तु इसका इतिहास और पहले से है जो अखिल भारतीय मुस्लिम लीग के गठन के साथ शुरुआत होता है। जिसने पाकिस्तान बनवाने में सक्रिय भूमिका निभाई। अंग्रेजों से मुक्त होने पर और पाकिस्तान के बन जाने के बाद मुस्लिम लीग कई दलों में बंट गई और यह इसकी कमजोरी का बहुत बड़ा कारण बना। पाकिस्तान में मुस्लिम लीग नाम के कई संगठन आज भी कार्य कर रहे हैं। १९४८ में भारत में इण्डियन यूनियन मुस्लिम लीग का गठन हुआ जो पिछडे़ हुए मुसलमानों के हित के लिए काम करती आ रही है।
पानजनाद नदी

'पंजनद' (ਪੰਜਨਦ) अर्थात पांच नदियाँ का संगम | पंजाबी भाषा में पंज का मतलब है पांच नदियों का संगम | वेदों में पुरातन पंजाब का नाम पंचनद के नाम से जिक्र मिलता है | ये पांच नदियाँ है जेहलम, चेनाब, रावी, व्यास और सतलुज| पहिली नदी, झेलम नदी (Jhelum) वेरी नाग चश्में से उद्गम होती हुई कश्मीर से निकल के वुल्लर झील से गुजरती हुई पाकिस्तान में दाखिल हो जाती है | 724 किलोमीटर की कुल दुरी तय करती हुई ‘त्रिमू’ नाम की जगह पर चेनाब में मिल जाती है| दूसरी नदी चेनाब (Chenab), ‘बारा-लाचा’ श्रोत से निकल के चन्द्र-भागा नामक दो और नदिओं के साथ किस्तवाड़, अखनूर (जम्मू-कश्मीर) होती हुई पाकिस्तान पंजाब में जाकर सतलुज में गिर जाती है | तीसरी नदी रावी (Ravi), रोहतांग दर्रे से निकलके पाकिस्तानी पंजाब में रंगपुर के पास चेनाब में शामिल हो जाती है | चौथी नदी, व्यास (Beas), रोहतांग दर्रे से निकलके कुल्लू मनाली होती हुई हरिके-पत्तन नाम के स्थल पर सतलुज दरिया में लीन हो जाती है | पांचवी नदी, सतलुज (Sutlej), मानसरोवर झील से उद्गम होके स्पीती घाटी के कुछ नदियों से होती हुई रोपड़ पार करती हुई फिरोजपुर फाजिल्का के पास से पाकिस्तान-पंजाब में दाखिल हो जाती है | सतलुज चेनाब नदी में लीन होने के बाद और सिंध दरिया में शामिल होने से पहले उच्च-शरीफ़(Uch Sharif) के पास करीब 45 किलोमीटर का फासला तय करती है | इस 45 किलोमीटर के फासले की नदी ‘पंजनद’ कहलाती है | इसके बाद ये नदी सिंध(Sindh) दरिया में शामिल होके गुजरात होती हुई अरब सागर में खपत हो जाती है |
श्री लक्ष्मी नारायण मंदिर

श्री लक्ष्मी नारायण मंदिर (उर्दू: لکشمی نارائن مندر) कराची, पाकिस्तान में स्थित एक हिंदू मंदिर है। पाकिस्तान हिंदू परिषद के अनुसार, मंदिर लगभग 200 साल पहले बनाया गया था। और स्थानीय समुदाय के हिंदुओं के लिए एक महत्वपूर्ण पूजा स्थल है। मंदिर सबसे पुराना परिचालन मंदिरों में से एक है और केवल कराची में एक खाड़ी के तट पर स्थित है।. नारायण मंदिर पाकिस्तान के सिंध प्रांत में कराची में एक ऐतिहासिक स्थल जेटी ब्रिज के नीचे स्थित है। मंदिर अरब सागर को दिखताता है। जो कई हिंदू अनुष्ठानों के लिए एक महत्वपूर्ण स्थान है।.
ज्ञान दिवस

ज्ञान दिवस डॉक्टर भीमराव अम्बेडकर के जन्म दिवस पर 14 अप्रैल को महाराष्ट्र राज्य में मनाया जाता है। 14 अप्रैल 2017 से आगे आम्बेडकर का जन्मदिन 'ज्ञान दिवस' के रूप में मनाने का निर्णय महाराष्ट्र सरकार के सामाजिक न्याय और विशेष सहायता विभाग द्वारा 13 अप्रैल 2017 को लिया गया था। बहुज्ञ डॉ॰ अम्बेडकर को 'ज्ञान का प्रतीक' (सिम्बॅल ऑफ नॉलेज) मना जाता हैं। अम्बेडकर जयन्ती को 'समानता-दिवस' के रूप में भी मनाया जाता है। पिछले कई दशकों से, अम्बेडकरवादी लोग अम्बेडकर जयंती को ज्ञान-दिवस के रूप में मना रहे थे। तथा वे महाराष्ट्र सरकार से बार-बार मांग कर रहे थे कि अम्बेडकर जयंती को ज्ञान-दिवस के रूप में घोषित किया जाए। अंत में वे सफल हुए और डॉ॰ बाबा साहेब अम्बेडकर का जन्मदिन 'ज्ञान-दिवस' के रूप में मनाया जाने लगा।
नाइट्रोस्पिरा

नाइट्रोस्पिरा (Nitrospira) बैक्टीरिया का एक जीववैज्ञानिक वंश है। इसकी पहली सदस्य जाति सन् 1986 में अमेरिका के अटलांटिक महासागर तट के समीप पाई गई थी, और उसका नाम नाइट्रोस्पिरा मरीना (Nitrospira marina) रखा गया। पहले वैज्ञानिकों की सोच थी कि यह वंश शायद केवल सागरीय क्षेत्रों में ही रहता है लेकिन यह बाद में वाहितमल उपचार केन्द्रों में (जहाँ गन्दा जल साफ़ करा जाता है), कुछ नदियों में और मछलीपालन के लिए बने जलाश्यों के जैवनिस्यंदन यंत्रों में भी पनपते हुए पाए गए हैं। नाइट्रोस्पिरा का पृथ्वी की नाइट्रोजन चक्र में एक महत्वपूर्ण भूमिका है। प्रकृति में इतने स्थानों में पाए जाने के बावजूद इन्हें प्रयोगशाला में उगाना बहुत कठिन है।
समता सैनिक दल

समता सैनिक दल (समानता के लिए संगठन) संक्षेप में एसएसडी, 13 मार्च 1927 को बाबासाहेब भीमराव आम्बेडकर द्वारा स्थापित एक सामाजिक संगठन हैं, जिसमें भारतीय समाज के सभी उत्पीड़ित वर्गों के अधिकारों कि सुरक्षा का उद्देश्य हैं। समता सैनिक दल ने भारतीय समाज में सामाजिक सदभाव निर्माण करने के लिए एवं शोषित, पीडित आणि पिछडे वर्गों के लिये अभूतपुर्व योगदान के कार्य में महत्वपूर्ण योगदान दिया है इसलिए भारत सरकार ने
नोंगखनम द्वीप

नोंगखनम द्वीप भारत के पूर्वोत्तर पर्वतीय राज्य मेघालय में सबसे बड़ा एवं एशिया का दूसरा सबसे बड़ा नदी द्वीप है। इसका स्थान एशिया एवं भारत में असम के माजुली द्वीप के बाद आता है। यह पश्चिम खासी पर्वत जिले के मुख्यालय नोंगस्टोइन से लगभग १४ किलोमीटर दक्षिण में स्थित है। द्वीप का क्षेत्रफ़ल २०-२५ किलोमीटर है। नोंगस्टोइन से लावसे, मावडुह और मवथार गांव होते हुए पैदल नोंगखनम का रास्ता ढाई घण्टे का है। इस द्वीप में रेतीला तट भी है और दो बड़े जल प्रपात वेनिया और लांगशियांग भी हैं। यहां पर्यट्क्या स्थान की सुन्दरता होने के बाद भी क्षेत्र में खराब बुनियादी ढांचे के कारण अपेक्षाकृत काफ़ी कम है।
उनउनट्रियम

निहोनियम (Nh), जिसे २०१६ में आधिकारिक नामकरण से पहले उनउनट्रियम (Uut) कहा जाता था, एक रासायनिक तत्व है, जिसका परमाणु क्रमांक ११३ है। यह काफी रेडियोधर्मी है; इसके ज्ञात समस्थानिकों में निहोनियम-२८६ सबसे स्थिर है, जिसकी अर्धायु लगभग १० सेकंड की है। निहोनियम एक महा-भारी तत्त्व है, जो आवर्त सारणी में पी-खण्ड का सदस्य है। यह सातवें आवर्त और तेरहवें समूह में आता है।
अखिल भारतीय किसान सभा

अखिल भारतीय किसान सभा भारत के किसानों का एक संगठन है जिसकी स्थापना ११ अप्रैल १९३६ में स्वामी सहजानन्द सरस्वती ने की थी तथा एन.जी.रंगा इसके सचिव चुने गए। यह अविभाजित भारतीय कम्युनिस्ट पार्टी का एक अनुषांगिक संगठन था। बाद में इसका विभाजन हो गया। सम्प्रति एक ही नाम से दो संगठन हैं: अखिल भारतीय किसान सभा (अजय भवन) और अखिल भारतीय किसान सभा (अशोक रोड)। किसान सभा आंदोलन, बिहार में स्वामी सहजानंद सरस्वती के नेतृत्व में शुरू हुआ। इससे पहले सन् 1929 ई. में स्वामी सहजानन्द ने बिहार प्रांतीय किसान सभा (बीपीकेएस) की स्थापना की थी जो किसानों पर ज़मीनदारों द्वारा होने वाले हमलों के खिलाफ किसानों की शिकायतों को इकट्ठा करने के लिए गठित किया था। इसके गठन के फलस्वरूप भारत में किसानों की गतिविधियाँ आरम्भ हुईं।  धीरे-धीरे किसान आन्दोलन भारत के बाकी हिस्सों में तेजी से फैल गया। 1934 में कांग्रेस सोशलिस्ट पार्टी (सीएसपी) के गठन ने कम्युनिस्टों को भारतीय राष्ट्रीय कांग्रेस के साथ मिलकर काम करने में मदद की, हालांकि अस्थायी रूप से,  फिर अप्रैल 1935 में, किसान नेताओं एनजी रंगा और तत्कालीन सचिव और संयुक्त सचिव के क्रमशः ईएमएस नंबूदिरिपद दक्षिण भारतीय फेडरेशन ऑफ किसानों और कृषि श्रम ने अखिल भारतीय किसान निकाय के गठन का सुझाव दिया।  ११ अप्रैल १९३६ में भारतीय राष्ट्रीय कांग्रेस के लखनऊ सत्र में अखिल भारतीय किसान सभा के गठन के साथ ये सभी किसान संगठन इसमें समाहित हो गये। सहजानन्द सरस्वती इसके प्रथम अध्यक्ष निर्वाचित हुए। इसमें रंगा, नंबूदिरीपद, करीनंद शर्मा, यमुना करजी, यदुन्दन (जदुनंदन) शर्मा, राहुल सांकृत्यायन, पी। सुंदरय्या, राम मनोहर लोहिया, जयप्रकाश नारायण, आचार्य नरेंद्र देव और बंकिम मुखर्जी जैसे लोग शामिल थे। अगस्त 1936 में जारी किसान मैनिफेस्टो ने ज़मीनदार प्रणाली को खत्म करने और ग्रामीण ऋणों को रद्द करने की मांग की। अक्टूबर 1937 में किसान सभा ने लाल झंडा को अपने ध्वज के रूप में अपनाया। जल्द ही, इसके नेता कांग्रेस के साथ तेजी से दूर होते गए, और बार-बार बिहार और संयुक्त प्रांत में कांग्रेस सरकारों के साथ टकराव में आए।  बाद के वर्षों में, कांग्रेस से दूर चले जाने के कारण, इस आंदोलन में समाजवादियों और कम्युनिस्टों का तेजी से प्रभुत्व बढ़ा।  1938 तक कांग्रेस के हरिपुरा सत्र में, जिसकी अध्यक्षता नेताजी सुभाष चंद्र बोस ने की थी, कांग्रेस से इसकी दूरी और बढ़ गयी।  मई 1942 तक यह भारतीय कम्युनिस्ट पार्टी के हाथ में आ गया जिसे अंततः जुलाई 1942 में सरकार ने वैध घोषित कर दिया था।  इसके बाद बंगाल समेत सम्पूर्ण भारत में इसकी सदस्यता काफी बढ़ी। किसान सभा, कम्युनिस्ट पार्टी की 'जन युद्ध' (पीपुल्स वॉर) के विचार पर चला और अगस्त १९४२ के भारत छोड़ो आंदोलन से दूर रहा। हालांकि इसके कारण इसकी लोकप्रियता में कमी आयी। इसके कई सदस्यों ने पार्टी के आदेशों का उल्लंघन किया और आंदोलन में शामिल हो गए, और रंगा, इन्दूलाला याज्ञिक और सहजानन्द सरस्वती जैसे प्रमुख सदस्यों ने जल्द ही संगठन छोड़ दिया।  सन्1964 भारतीय कम्युनिस्ट पार्टी दो भागों में विभाजित हो गयी। इसके बाद, अखिल भारतीय किसान सभा भी दो भागों में विभाजित हो गया। वर्तमान में दो किसान संगठन एआईकेएस के नाम पर काम करते हैं:
संयुक्त नेत्र

यौगिक आँख (compound eye) कीटों और क्रस्टेशिया जैसे सन्धिपादों (ऑर्थ्रोपोडों) में दृश्य बोध का एक शारीरिक अंग होता है। इसमें ओमाटिडिया (ommatidia) कहलाने वाली हज़ारों प्रकाश के रंग व चमक का बोध करने वाली अलग इकाईयाँ होती हैं, जिनमें प्रत्येक में अलग कोर्निया (स्वच्छमण्डल), लेंस और प्रकाश संवेदक कोशिकाएँ होती हैं। किसी सन्धिपाद द्वारा देखी जाने वाली छवियाँ इन हज़ारों ओमाटिडिया द्वारा एकत्रित जानकारी को सम्मिश्रित कर के बनती हैं। मानवों व अन्य प्राणियों की आँख की तुलना में यौगिक आँख का छवि विभेदन कमज़ोर होता है लेकिन उसका दृष्टिकोण विस्तार, तेज़ हिलावट को भाँपने की क्षमता और कभी-कभी प्रकाश में ध्रुवण (पोलराइज़ेशन) भाँपने की क्षमता अधिक होती है।
नजफ़गढ़ की लड़ाई

नजफ़गढ़ की लड़ाई १८५७ के प्रथम भारतीय स्वतन्त्रता संग्राम के दौरान हुई एक लड़ाई थी। यह दिल्ली की घेराबंदी की एक सहायक घटना थी। बख्त खान के नेतृत्व में भारतीयों की एक बड़ी सेना ने दिल्ली को घेरने आ रही ब्रिटिश सेना पर पीछे से हमला करने का निश्चय किया। उन्हें रोकने के लिए ब्रिटिश सेना की भी एक टुकड़ी आगे बढ़ी। दिल्ली से लगभग १८ मील (२९ किलोमीटर) दूर स्थित नजफ़गढ़ में दोनों का सामना हुआ, जहाँ भारतीय सैनिकों को करारी हार का सामना करना पड़ा। इस संग्राम में अंग्रेज़ों की यह पहली जीत थी।
वेलु नचियार

ईरानी वेलुनाचियार तमिलनाडु के शिवगंगा क्षेत्र की अठारहवीं सदी की महिला स्वतंत्रता सेनानी थीं, जिन्होंने ईरानी और ब्रिटिश ईस्ट इंडिया कंपनी के खिलाफ हथियार उठाए थे। वह भारत की पहली महिला स्वतंत्रता सेनानी थीं। वेलु नचियार रामनाथपुरम राज्य की राजकुमारी व रामनाद साम्राज्य के राजा चेल्लामुतहू विजयाराघुनाथ सेतुपति और रानी सक्धिममुथल सेतुपति की एकमात्र संतान थी। वह चोलो के कश्यपगोत्रम की तरह सुर्यवाम्सम की वंशज थी। उनका पालन-पोषण बिलकुल राजकुमारों की तरह किया गया था। उहोने बचपन से ही घुड़सवारी, तीरंदाजी, तलवारबाजी और मार्शल आर्ट्स विधिवत शिक्षा ली थी। अस्त्र-शस्त्र के साथ ही उन्होंने विभिन्न भाषाएँ जैसे- फ्रेंच, अंग्रेज़ी और उर्दू का भी ज्ञान था। उनका विवाह शिवगंगा के राजा मुथुवादुग्नाथापेरिया उदायियाथेवर से हुआ था। उनकी एक पुत्री भी थी। साल १७८० में मैसूर के सुल्तान, हैदर अली की सहायता से बनाई गयी सेना के साथ उन्होंने अंग्रेजो से लोहा लिया। नचियार ने अंग्रेज़ी "ईस्ट इंडिया कंपनी" के शिकंजे से अपने राज्य को बहुत ही पराक्रम से निकला था। रानी वेलु नचियार वह पहली महिला क्रन्तिकारी रानी थी जिन्होंने अंग्रेजो के खिलाफ स्वतंत्रता की लड़ाई लड़ी थी। उसके बाद उन्होंने अंग्रेज़ी शक्तियों से लड़ने के लिए व अपनी पुत्री की याद में एक सशक्त महिला सेना तैयार की थी जिसका निधन अंग्रेजो से लड़ाई के दौरान हो गया था। ऐसा माना जाता हैं क मानव बम का उपयोग सबसे पहले उन्होंने ही किया था। उन्होंने करीब १० सालो तक अपने राज्य पर शासन किया और साल १७९६ में बीमारी के कारण उनका निधन हो गया।